A Bizottság határozata
(1994. május 26.)
a friss hús dél-amerikai országokból történő behozatalára vonatkozó állat-egészségügyi feltételekről és állatorvosi bizonyítványról szóló 93/402/EGK határozatnak egyes Uruguayból érkező húsok figyelembe vétele céljából történő módosításáról
(94/334/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1601/92/EGK rendelettel [1] módosított, a szarvasmarha-, juh- és kecskefélék, valamint a sertések, a friss hús és a húsipari termékek harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [2] és különösen annak 14., 15. és 16. cikkére,
mivel a legutóbb a 93/576/EGK bizottsági határozattal [3] módosított 93/402/EGK határozat [4] megállapítja többek között az Uruguayból behozott friss húsra vonatkozó egészségügyi feltételeket és állatorvosi bizonyítványt;
mivel a kedvtelésből tartott állatok eledele előállítására szánt belsőségek behozatalának feltételeit megszigorították;
mivel 1990. júniusa óta nem jegyezték fel hivatalosan ragadós száj- és körömfájás előfordulását Uruguayban; mivel ezért engedélyezhető a kedvtelésből tartott állatok eledele előállítására szánt juhbelsőség behozatala;
mivel a 93/402/EGK határozatot ennek megfelelően módosítani kell;
mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 93/402/EGK határozat a következőképpen módosul:
a) az 1. cikk c) pontjában a "szarvasmarhafélék" szót el kell hagyni;
b) a II. melléklet helyébe e határozat A. melléklete lép;
c) a III. melléklet 2. része e határozat B. mellékletével egészül ki.
2. cikk
Ezt a határozatot a tagállamokkal történő közlésétől számított 60. naptól kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 1994. május 26-án.